Updated April 10, 2018, 1:18 p.m. | By Jacaranda FM
Martin Bester het geen bekendstelling nodig nie. Van ‘n bekroonde radio-omroeper, televisieaanbieder, akteur en seremoniemeester tot ‘n volwaardige musikant in murg en been. Die musiekvideo van sy nuutste enkelsnit, Ek het Geweet, is pas vrygestel en is ‘n ware spieëlbeeld van wie Martin is.
EK HET GEWEET is een van daardie liedjies wat jou voete laat jeuk om te dans, met ’n wysie wat onmiddellik in jou kop kom vassteek en jou uitnooi om lekker saam te sing. “Die video is in die middestad van Pretoria geskiet. Die video is eerlik, onopgesmik, rou en energiek.
Die sentrale tema is die weerspieling van my lewendige optredes wat ongelooflik belangrik en deel van my is. Dit is vir my belangrik dat die video nie te ‘skoon’ was nie, want die liedjie gaan oor emosies en ons wou daardie gevoel vasvang en oordra. Ons het ‘n baie groot drone gebruik om als vas te vang - mens kry die gevoel dat daar wel hartseer is ja, maar defnitief gevolg met hoop,” vertel Martin.
ALSO WATCH: Goodluck give Troye Sivan's 'My My My' a special makeover